Държавен вестник, бр. 55, 2020 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  55
Чл. 57. Сделките, сключени на пазарен 
сегмент „В рамките на деня“, представляват 
твърд ангажимент на съответния търговски 
участник за доставка на електрическа енер­
гия – в случай на прието предложение за 
продажба, или задължение за приемане на 
доставка на електрическа енергия – в случай 
на прието предложение за покупка.
Чл. 58. Всяка сделка е обвързана към оп­
ределен ден и интервал на доставка.
Чл. 59. Всеки търговски участник има 
задължение да вземе необходимите мерки 
срещу непозволен или външен достъп до не­
говия софтуер и хардуер за достъп до ЕСТ-РД 
и респективно да опазва паролите и кодовете 
си за достъп до ЕСТ.
Чл. 60. При технически проблеми, въз­
никнали по време на осъществяване на офе­
рирането и/или сключването на сделките, 
отговорникът за търговия следва да се свърже 
с БНЕБ – ЕАД, като се идентифицира.
Чл. 61. (1) Ако поради технически пробле­
ми търговски участник е в невъзможност да 
подаде оферта, то отговорникът за търговия 
има право да изпрати офертата до оператора 
чрез имейл operations@ibex.bg, като използва 
шаблон във формат Excel, който е достъпен в 
ЕСТ-РД, и уведоми предварително оператора 
за това на посочените телефони за връзка.
(2) Операторът служебно въвежда офертата 
от името на търговския участник, като си 
запазва правото на отказ по технически или 
организационни причини, както и в случай че 
автентификацията на отговорника за търговия 
се окаже невъзможна.
(3) Офертата трябва да бъде получена от 
оператора най-късно 15 (петнадесет) минути 
преди крайния срок за подаване на оферти 
за съответния продукт.
Чл. 62. Оферта, подадена по служебен път, 
се счита за регистрирана единствено когато 
операторът е потвърдил въвеждането є в 
ЕСТ-РД по имейл на съответния отговорник, 
чрез изпращане на снимка на екрана от ЕСТ-
РД или по друг подходящ начин, съдържащ 
изпратените предложения за покупка и/или 
продажба, в съответствие с чл. 61.
Чл. 63. Подаването на служебна оферта от 
страна на оператора по заявка на търговски 
участник поражда задължения за търговския 
участник, идентични с подаването на оферта 
от участника в ЕСТ-РД, от момента на ре­
гистрирането є независимо от момента на 
потвърждение.
Чл. 64. Търговският участник има задъл­
жение да осигури необходимите мерки срещу 
неправомерно изпращане на информация до 
оператора.
Раздел VI
Предложения за покупка и продажба
Чл. 65. Търговските участници на паза­
рен сегмент „В рамките на деня“ могат да 
изпращат предложения за продажба и/или 
предложения за покупка за активните на 
екрана на ЕСТ-РД продукти до крайния срок 
за подаване на оферти за всеки един продукт 
в съответствие с параметрите на продукта 
съгласно инструкцията по чл. 55.
Чл. 66. Достъпните за търговия в ЕСТ-РД 
часови продукти обхващат следващите от 
9 до 32 часа на доставка, като нови достъп­
ни за търгуване продукти се добавят в ЕСТ 
ежедневно в 14 ч. след публикуването на ре­
зултатите от пазарен сегмент „Ден напред“. 
Търговията с всеки един продукт е възможна 
до 60 минути преди началния час на доставка 
на съответния продукт.
Чл. 67. Всяка подадена от търговски участ­
ник оферта е обвързана с определен продукт 
и може да бъде единствено от типа оферти, 
определени съгласно чл. 55.
Чл. 68. Всеки ден на доставка се състои 
от двадесет и четири (24) последователни 
интервала на доставка, всеки от 1 (един) час, 
като първият интервал на доставка започва 
от 00,00 ч. в деня на доставката.
Чл. 69. При преминаване от лятно към 
зимно часово време денят на доставка се 
състои от двадесет и пет (25) последователни 
интервала на доставка, като часовият интервал 
между 02,00 – 03,00 ч. се повтаря 2 (два) пъти.
Чл. 70. При преминаване от зимно към 
лятно часово време денят на доставка се 
състои от двадесет и три (23) последователни 
интервала на доставка, като часовият интервал 
между 02,00 – 03,00 ч. се премахва.
Чл. 71. Предложения за продажба на 
електрическа енергия и предложения за по­
купка на електрическа енергия, изпращани 
от търговските участници на пазарен сегмент 
„В рамките на деня“, следва да съдържат най-
малко следната информация:
1. търговски участник, изпратил офертата;
2. търговско портфолио, към което трябва 
да бъде отнесена офертата, в случай че по 
нея бъде осъществена сделка;
3. информация за това, дали офертата е за 
покупка или за продажба;
4. вида на офертата съгласно чл. 55;
5. приложим лимит на оферираното коли­
чество (в MW);
6. приложим ценови лимит (EUR/MWh);
7. срок на валидност на офертата.
Чл. 72. Предложенията представляват 
твърд ангажимент за продажба или покупка 
на електрическа енергия при въвеждането 
им на пазарен сегмент „В рамките на деня“.
Чл. 73. Всички оферти, въведени в търгов­
ската система, се маркират с час на постъпване.
Чл. 74. Постъпилите оферти от търгов­
ските участници, маркирани от системата, са 
валидни до момента на тяхното приемане от 
друг търговски участник, анулирането им или 
промяна в параметрите им, а в случай че не